
הכנסת העשרים
מושב שלישי
פרוטוקול מס' 126
מישיבת ועדת החוץ והביטחון
יום רביעי, י"ד בכסלו התשע"ז (14 בדצמבר 2016), שעה 8:45
סדר היום:
הצבעה על פיצול סעיפים 144-170 מהצעת חוק ההתייעלות הכלכלית (תיקוני חקיקה ליעדי התקציב לשנות 2017 ו- 2018), התשע"ז-2016.
נכחו:

חברי הוועדה: 
אברהם דיכטר – היו"ר
רוברט אילטוב

ענת ברקו

מנחם אליעזר מוזס

בצלאל סמוטריץ
רחל עזריה

ייעוץ משפטי: 

מירי פרנקל-שור
עידו בן יצחק
מנהל/ת הוועדה:
שמואל לטקו
רישום פרלמנטרי:
ירון קוונשטוק
הצבעה על פיצול סעיפים 144-170, מהצעת חוק ההתייעלות הכלכלית (תיקוני חקיקה ליעדי התקציב לשנות 2017 ו- 2018), התשע"ז-2016
היו"ר אברהם דיכטר:

בוקר טוב לכולם. 

רחל עזריה (כולנו):
איך עושים משותפת כספים וחוץ וביטחון, כשיש דיון בכספים במקביל?

היו"ר אברהם דיכטר:

עושים.

רחל עזריה (כולנו):

אוקיי. אנחנו הולוגרמות כאילו? איך אעשה את זה? יד אחת פה - - -

היו"ר אברהם דיכטר:

יש גם אפשרות לשלוש ועדות, אנחנו בינתיים אתך שלב שלב.

רחל עזריה (כולנו):

אוקיי, אתאמן.

היו"ר אברהם דיכטר:

תתרגלי גם שלוש ועדות במקביל.

היו"ר אברהם דיכטר:

אנחנו בישיבת הוועדה המשותפת של ועדת הכספים - - -

מירי פרנקל-שור:

לא, זה ועדת החוץ והביטחון. זה מליאת ועדת החוץ והביטחון.

היו"ר אברהם דיכטר:

אה, סליחה, סליחה.

שמואל לטקו:

מליאת ועדה.

היו"ר אברהם דיכטר:

סליחה, מתחילים מהתחלה: אנחנו מליאת ועדת החוץ והביטחון, ועל הפרק נושא הצעת חוק ההתייעלות הכלכלית – בקשה לפצל את הצעת החוק בנושא קצא"א מחוק ההתייעלות הכלכלית. ונצטרך לאחר מכן לדון בנפרד, אם הוא נשאר בוועדה או עובר לוועדה אחרת, לא נעסיק אתכם בנושא הזה כרגע. הסבר כלשהו?

מירי פרנקל-שור:

לפרוטוקול: סעיפים 170-144 בהצעת חוק ההתייעלות הכלכלית.

היו"ר אברהם דיכטר:

וההצעה לדון בזה כמובן כהצעת חוק נפרדת במועד שנבחר, בין אם בוועדה הזו, בין אם ועדת הכנסת תחליט להעביר את זה לוועדה אחרת – לוועדת הכספים או לכל ועדה אחרת, או שזה יישאר אצלנו.

מי בעד הפיצול של חוק קצא"א מהצעת חוק ההתייעלות הכלכלית? ירים את ידו.
בצלאל סמוטריץ (הבית היהודי):

נימוקיך מה זה שכנעו.

רחל עזריה (כולנו):
רגע, אני רק – טוב, נסיים את ההצבעה, ואז אני רוצה - - -

היו"ר אברהם דיכטר:

מי נגד? מי נמנע?

הצבעה

בעד הפיצול – פה אחד
פיצול סעיפים 144-170 מהצעת חוק ההתייעלות הכלכלית (תיקוני חקיקה ליעדי התקציב לשנות 2017 ו- 2018), התשע"ז-2016, נתקבל.

היו"ר אברהם דיכטר:

פה אחד. הצעת החוק פוצלה. 

מירי פרנקל-שור:

ותעלה לכנסת לאישור.

היו"ר אברהם דיכטר:

תעלה לכנסת לאישור, למליאת הכנסת.

רחל עזריה (כולנו):
אני רק רוצה לומר שאנחנו ממש צריכים לטפל בחוק הזה מהר, נכון?

היו"ר אברהם דיכטר:

ודאי. הזיכיון פג במרץ. 17 במרץ, נדמה לי?

רחל עזריה (כולנו):

בדיוק. אז פשוט נעבוד עד מרץ?

מירי פרנקל-שור:

אנחנו לא יודעים אם זה יישאר כאן.

היו"ר אברהם דיכטר:

אם זה יישאר כאן זה יטופל במהירות הראויה. ואם זה לא יישאר כאן, זה יטופל במהירות הראויה במקום שזה יהיה.

מנחם אליעזר מוזס (יהדות התורה):
אבל אני מבין, סליחה, שזה איזה מתקן סודי כזה, שאפילו דימונה לא משתווה לזה – קצא"א. אז איך זה יגיע לוועדת הכספים אם לא כאן? בוועדת משנה חשאית ביותר.

היו"ר אברהם דיכטר:

נפלאות דרכי קצא"א. כן, בצלאל, רצית לומר משהו?

תודה רבה, הישיבה נעולה.

הישיבה ננעלה בשעה 09:55.

